section_heading: Malančec i Hegedušić – dva aspekta iste Podravine
paragraph_text: Razliku u pristupu možemo protumačiti i na temelju okružja u kojem su odrasli, točnije - u kojem su se rodili. Malačanec je rođen u gradu u kojem su se sve više nudili kulturni sadržaji, u obitelji intelektualaca, dok je Krsto bio rođen na selu, u Hlebinama, te je zbog toga zasigurno bio svjesniji teškog položaja seljaka u tadašnjem društvu. Ova činjenica ih definitvno razdvaja, ali ih opet na neki način i povezuje, jer obojica gledaju na svoj kraj onako kako su ga doživjeli u djetinjstvu. Malančec Podravinu vidi kao idilični kraj u kojem se rodio i kamo je dolazio na ljetovanja, dok se Hegedušića očito najviše dojmio jad života na selu, grubost običaja i borba za egzistenciju.